cyanic-selkie/wikianc huggingface dataset:
বিপরীতকামী-সমকামী অনবচ্ছেদ
বিপরীতকামী-সমকামী অনবচ্ছেদ বা যৌন অনবচ্ছেদ (ইংরেজি: heterosexual-homosexual continuum বা sexual continuum) মানব যৌনতার ক্ষেত্রে একটি মনস্তাত্ত্বিক ও দার্শনিক ধারণা। এই ধারণায় যৌন অভিরুচিকে বিপরীতকামিতা থেকে সমকামিতার মধ্যে স্থিত একটি অনবচ্ছেদ ব্যবস্থায় স্থাপন করা হয়। ১৯৪০-এর দশকে আলফ্রেড কিন্সের (ইংরেজি: Alfred Kinsey অ্যাল্‌ফ্রেড্‌ কিন্‌সি‌) একটি যৌনতা সমীক্ষা থেকে এই ধারণাটি উদ্ভূত হয়: কিনসির সমীক্ষার অনেক বিষয়ই বিভিন্ন পর্যায়ের উভকামিতার কথা বলে। উল্লেখ্য, এগুলিকে আগে কঠোরভাবে বিপরীতকামিতা/সমকামিতা বিভাগের অধীনে রাখা হতো। ফ্রিৎজ ক্লেইন এই বিষয়ে আরও গবেষণা চালান। তিনি যৌন প্রবৃত্তিকে একটি সক্রিয়, বহুপরিবর্তনশীল প্রক্রিয়া, আকর্ষণজনিত, আচরণ, কল্পনা বা ফ্যান্টাসি, আবেগ সংক্রান্ত, এবং একটি সামাজিক অভিরুচি, আত্ম-পরিচিতি, ও জীবনযাত্রা বলে ধরে নিয়েছিলেন। ১৯৭০ ও ১৯৮০-এর দশকের নারীবাদী ও সমকামী অধিকার আন্দোলনে এই ধারণাটি গুরুত্বপূর্ণ ভূমিকা নেয়। কারণ, বিশেষজ্ঞ মহল ও আন্দোলনের নেতৃস্থানীয়েরা শারীরিক লিঙ্গের (যেমন, পুরুষ বা স্ত্রী) বদলে সামাজিক, সাংস্কৃতিক ও মনস্তাত্ত্বিকতার ভিত্তিতে লিঙ্গ ও যৌনতার শ্রেণীবিভাগে উদ্যোগী হন।
আমেরিকান সাইকোলজিক্যাল অ্যাসোসিয়েশনের মতে:
বেরিয়াল
বেরিয়াল ২০২২ সালে মুক্তিপ্রাপ্ত যুদ্ধধর্মী রোমাঞ্চকর ব্রিটিশ চলচ্চিত্র, যেটি রচনা এবং পরিচালনা করেছেন বেন পার্কার এবং ছবিতে অভিনয় করেছেন হ্যারিয়েট ওয়াল্টার, শার্লট ভেগা, টম ফেল্টন প্রমূখ। ২৬ সেপ্টেম্বর ২০২২ সালে ছবিটি মুক্তি পায়।
নার্সিং
thumb|[[শিশু|শিশুর পরিচর্যায় একজন ব্রিটিশ নার্স]] নার্সিং এমন একটি পেশা যা সাধারণ জনগণের স্বাস্থ্য পরিচর্যা ও স্বাস্থ্য সচেতনতামূলক কর্মকাণ্ডের সাথে সম্পৃক্ত। এ পেশার মাধ্যমে ব্যক্তিগত, পারিবারিক কিংবা সামাজিকভাবে কোন রোগী বা ব্যক্তির স্বাস্থ্য পুণরুদ্ধার এবং জীবনযাত্রার গুরুত্বতা তুলে ধরা হয়। এ পেশার সাথে সম্পৃক্ত, দক্ষ কিংবা প্রশিক্ষণপ্রাপ্ত ব্যক্তি নার্স বা সেবিকা নামে পরিচিত। প্রধানত নারীরাই নার্সিং পেশার সাথে জড়িত থাকেন। তবে এখন অনেক পুুুরুষেও এই পেশার সাথে যুুুুক্ত হচ্ছেন।
ইতিহাস
আধুনিককালে নার্সিং সেবা গড়ে উঠার পূর্বে খ্রীষ্টান যাজিকা বা নান এবং সামরিক বাহিনীতে প্রায়শঃই নার্সিংজাতীয় সেবাকার্য্য পরিচালিত হতো। ধর্মীয় এবং সামরিক বাহিনীর ব্যবহৃত সেবাকার্য্যের বিষয়গুলো বর্তমানে পৃথিবীর বিভিন্ন দেশে প্রতিপালিত হয়। যুক্তরাজ্যে জ্যেষ্ঠা নারী সেবিকাগণ সিস্টার নামে পরিগণিত হয়ে থাকেন।
ক্রিমিয়ার যুদ্ধে নার্সিং ইতিহাসে বৈপ্লবিক উন্নয়ন ও পরিবর্তন ঘটেছিল। এতে ইংরেজ নার্স ফ্লোরেন্স নাইটিঙ্গেল পেশাদারী পর্যায়ে নার্সিংয়ের পরিধি এবং নীতিমালা প্রণয়ন ও বিশ্লেষণপূর্বক তার প্রণীত নোটস অন নার্সিং গ্রন্থে উল্লেখ করেছেন।
পেশাদারী পর্যায়ে এ পেশার মানোন্নয়নে অন্যান্য গুরুত্বপূর্ণ নার্স ব্যক্তিত্বরূপে ম্যারি সীকোল, এগনেস এলিজাবেথ জোন্স এবং লিন্ডা রিচার্ড ইতিহাসে চিহ্নিত হয়ে আছেন। ম্যারি সীকোল ক্রিমিয়ায় কাজ করেছেন; এগনেস এলিজাবেথ জোন্স ও লিন্ডা রিচার্ডস গুণগত মানসম্পন্ন নার্সিং বিদ্যালয় মার্কিন যুক্তরাষ্ট্র ও জাপানে প্রতিষ্ঠা করেন। তন্মধ্যে - লিন্ডা রিচার্ডস আমেরিকার প্রথম পেশাদার ও প্রশিক্ষিত নার্সরূপে ১৮৭৩ সালে বোস্টনের নিউ ইংল্যান্ড হসপিটাল ফর উইম্যান এন্ড চিল্ড্রেন থেকে স্নাতক ডিগ্রী অর্জন করেছিলেন।
প্রথম বিশ্বযুদ্ধ
thumb|250px ১ম বিশ্বযুদ্ধে রেডক্রসের নার্স নিয়োগের [[বিজ্ঞাপনচিত্র]] ১৮৭০-এর দশকে নারীরা উত্তর আমেরিকার শহরাঞ্চলের হাসপাতালগুলোয় কর্মরত ছিলেন। সচরাচর তারা প্রশিক্ষণবিহীন, কর্মজীবি শ্রেণী এবং নিম্ন মর্যাদাসম্পন্ন হিসেবে চিকিৎসক ও সমাজ থেকে মূল্যায়িত হতেন। প্রথম বিশ্বযুদ্ধের পূর্বে গ্রেট ব্রিটেন এবং ইউরোপ মহাদেশেও তাদেরকে একইভাবে মূল্যায়ন করা হতো।
যুক্তরাষ্ট্র এবং কানাডার হাসপাতালের নার্সিং বিদ্যালয়গুলোয় নাইটিঙ্গেল'স মডেল প্রয়োগের জন্য তাদের প্রশিক্ষণের দায়িত্বে নিয়োজিত ব্যক্তিদেরকে বলা হয়ঃ
প্রথম বিশ্বযুদ্ধের শুরুতে ব্রিটেনে খুবই ক্ষুদ্র পর্যায়ে নারীরা সামরিক বাহিনীতে নার্সরূপে কর্মরত ছিলেন। কুইন আলেকজান্দ্রা'জ ইম্পেরিয়াল মিলিটারী নার্সিং সার্ভিস বা (কিউএআইএমএনএস) এবং প্রিন্সেস ম্যারি'জ রয়েল এয়ার ফোর্সে ১০,৫০০ নার্স নিয়োগপ্রাপ্ত ছিলেন। রাজকীয় পৃষ্ঠপোষকতায় তারা ১৯০২ থেকে ১৯১৮ সাল পর্যন্ত নিযুক্ত ছিলেন। এছাড়াও রেডক্রসে স্বেচ্ছাসেবী নার্সও নিয়োগ করা হয়। চিকিৎসা সেবা প্রদানের লক্ষ্যে পদবী সৃষ্টি করা হয়। সেগুলো ছিল - মেট্রন-ইন-চিফ, প্রিন্সিপাল মেট্রন, সিস্টার এবং স্টাফ নার্স। নারীদেরকে যুদ্ধ চলাকালীন সময়েও চিকিৎসা সেবা প্রদানে নিযুক্ত করা হয়। ১৯১৪ সালে শেষ দিকে কিউএআইএমএনএস-এ নিয়মিত এবং সংরক্ষিত নার্স সদস্য ছিল ২,২২৩জন। যুদ্ধ শেষে দেখা যায় যে সেখানে প্রশিক্ষিত নার্স ছিল ১০,৪০৪জন।
১ম মহাযুদ্ধে কানাডা থেকে স্বেচ্ছাসেবী নার্স প্রেরণ করা হয়। তারা রয়েল কানাডিয়ান আর্মি কর্তৃক কমিশন্ডপ্রাপ্ত অফিসাররূপে বাইরের দেশে প্রেরীত হয়েছিলেন। এরফলে তারা কিছু মর্যাদাসম্পন্ন পদবীধারীদের সাথে মিশতে পেরেছিলেন। তালিকাভূক্ত রোগী এবং অধীনস্থরা তাদের নির্দেশনামাফিক চলতেন। কানাডা ছিল প্রথম দেশ যেখান থেকে নারীদেরকে বিশেষ সুবিধা প্রদান করা হয়েছিল। গোলাবর্ষণের প্রেক্ষাপটে যুদ্ধের শুরুর দিকে নার্সদেরকে যুদ্ধক্ষেত্রের সামনে যেতে বারণ করা হয়।
কানাডার নারী স্বেচ্ছাসেবীগণ সামরিক বাহিনীর ছত্রচ্ছায়ায় তাদের প্রয়োজনীয় সাজ-সরঞ্জাম নিয়ে বিদেশে গমন করেন। সর্বমোট ৩,১৪১জন কানাডিয়ান নার্সিং সিস্টার কানাডিয়ান আর্মি মেডিক্যাল কোরে সেবা প্রদান করেন। এছাড়াও, বহিঃবিশ্বে - ইংল্যান্ড, ফ্রান্স এবং ভূ-মধ্যসাগরের পূর্বাঞ্চলীয় গ্যালিপোলি, আলেকজান্দ্রিয়া এবং স্যালোনিকায় তারা নিযুক্ত হন। প্রথম বিশ্বযুদ্ধ শেষে ৪৬জন কানাডার নার্সিং সিস্টার নিহত হন।
আবদালি মল
আবদালি মল ( العبدلي مول) হল একটি $৩০০ মিলিয়ন শপিং মল যা আম্মান, জর্ডানে অবস্থিত। আবদালি মল কোম্পানির দ্বারা বিকশিত এবং মালিকানাধীন, মলটি মে ২০১৬ সালে খোলা হয়েছিল এবং এটি আবদালি প্রকল্পের অংশ।
এদউইন আলেক্সান্দের রোদ্রিগেস
২০১৮ সালে, রোদ্রিগেস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। পরের বছর তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৬ ম্যাচে ১টি গোল করেছেন। ব্যক্তিগতভাবে, রোদ্রিগেস বেশ কিছু পুরস্কার জয়লাভ করেছেন, যার মধ্যে ২০২০ কনকাকাফ চ্যাম্পিয়নস লীগের সেরা একাদশে অন্তর্ভুক্তি অন্যতম।
প্রারম্ভিক জীবন
এদউইন আলেক্সান্দের রোদ্রিগেস কাস্তিয়ো ১৯৯৯ সালের ২৫শে সেপ্টেম্বর তারিখে হন্ডুরাসের কিমিস্তানে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রোদ্রিগেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
মুহাম্মদ নাদির শাহ
মুহাম্মদ নাদির শাহ (محمد نادر شاه, محمد نادر شاه – জন্মনাম মুহাম্মদ নাদির খান; ৯ এপ্রিল ১৮৮৩ – ৮ নভেম্বর ১৯৩৩) ছিলেন আফগানিস্তানের বাদশাহ। ১৯২৯ খ্রিষ্টাব্দের ১৫ অক্টোবর থেকে ১৯৩৩ খ্রিষ্টাব্দের নভেম্বর নিহত হওয়ার আগ পর্যন্ত তিনি শাসন করেছেন। এর পূর্বে তিনি যুদ্ধমন্ত্রী, ফ্রান্সে আফগানিস্তানের রাষ্ট্রদূত ও আফগানিস্তানের সামরিক বাহিনীর জেনারেল হিসেবে দায়িত্বপালন করেছেন। তিনি ও তার পুত্র মুহাম্মদ জহির শাহকে কখনো কখনো মুশাইবান বলে সম্বোধন করা হয়।
পটভূমি
নাদির খান ১৮৮৩ খ্রিষ্টাব্দের ৯ এপ্রিল ব্রিটিশ ভারতের দেরাদুনে জন্মগ্রহণ করেছেন। মুহাম্মদ ইউসুফ খান ছিলেন তার পিতা। তার মা শারাফ সুলতানা পাঞ্জাবি বংশোদ্ভূত ছিলেন। তার দাদা ছিলেন ইয়াহিয়া খান ও প্রপিতামহ ছিলেন সুলতান মুহাম্মদ খান তেলাই। সুলতান মুহাম্মদ খান দোস্ত মুহাম্মদ খানের ভাই ছিলেন।
ক্ষমতায় উত্থান
নাদির খান ভারতে বেড়ে উঠেছেন। তার দাদা মুহাম্মদ ইয়াহিয়া খান যুক্তরাজ্য ও আবদুর রহমান খান কর্তৃক আফগানিস্তান ফিরে আসার অনুমতি পাওয়ার পর নাদির খান প্রথমবার আফগানিস্তান আসেন। পরে তিনি আমানউল্লাহ খানের সময় জেনারেল হন। তিনি তৃতীয় ইঙ্গ-আফগান যুদ্ধের সময় আফগানিস্তানের সামরিক বাহিনীকে নেতৃত্ব দিয়েছেন। যুদ্ধের পর নাদির খান যুদ্ধমন্ত্রী এবং ফ্রান্সে আফগানিস্তানের রাষ্ট্রদূত হন।
কিছু পশতু উপজাতীয় ব্যক্তি এবং হাবিবউল্লাহ কালাকানির তাজিক বাহিনীর বিদ্রোহের পর আমানউল্লাহ খানের সাথে মতবিরোধের ফলে নাদির খান নির্বাসিত হন। হাবিবউল্লাহ কালাকানি আমানউল্লাহ খানের রাজত্ব উৎখাত করার পর নাদির খান আফগানিস্তান ফিরে আসেন এবং তার বাহিনী নিয়ে আফগানিস্তানের অধিকাংশের নিয়ন্ত্রণ নেন। ১৯২৯ খ্রিষ্টাব্দের ১৩ অক্টোবর নাদির খান কাবুল অধিকার করেন কালাকানিকে গ্রেপ্তার করার পর ১ নভেম্বর মৃত্যুদণ্ড দেয়া হয়। তার ঘনিষ্ঠ মহলের কয়েকজনেরও মৃত্যুদণ্ড হয়েছিল।
আফগানিস্তানের বাদশাহ
নাদির শাহ শাসক হওয়ার পর আমানউল্লাহ খানের সংস্কারের অধিকাংশ বিলুপ্ত করেছিলেন। তিনি সেনাবাহিনীর পুনর্গঠনের কার্যক্রম চালু রাখেন। তবে এ সত্ত্বেও সেনাবাহিনী দুর্বল ছিল এবং গোত্রীয় ও ধর্মীয় নেতারা শক্ত অবস্থান লাভ করেছিলেন। ১৯৩০ খ্রিষ্টাব্দে পূর্বাঞ্চলের শিনওয়ারি গোত্র ও কাবুল ও কাবুলের উত্তরে তাজিকদের উত্থান ঘটে। একই বছরে সোভিয়েত ইউনিয়ন উজবেক নেতা ইবরাহিম বেকের সন্ধানে আফগানিস্তানের সীমানা অতিক্রম করে। ইবরাহিম বেক আফগানিস্তানে তার ঘাঁটি থেকে সোভিয়েতদের বিরুদ্ধে প্রতিরোধ চালিয়ে যাচ্ছিলেন। আফগান সেনাবাহিনী ১৯৩০ খ্রিষ্টাব্দের এপ্রিলে তাকে সোভিয়েতদের দিকে তাড়িয়ে দিতে সক্ষম হয় এবং ১৯৩১ খ্রিষ্টাব্দের শেষ নাগাদ তাদের প্রতিরোধ শেষ হয়ে যায়।
নাদির খান দশ সদস্যের একটি মন্ত্রিসভা গঠন করেছিলেন। এর অধিকাংশ সদস্য তার পরিবার থেকে নেয়া হয়েছি। ১৯৩০ খ্রিষ্টাব্দের সেপ্টেম্বরে তিনি লয়া জিরগার অধিবেশন আহ্বান করেন। লয়া জিরগার ২৮৬ জন সদস্য তার ক্ষমতারোহণ মঞ্জুর করে। ১৯৩১ খ্রিষ্টাব্দে তিনি নতুন সংবিধান জারি করে। এতে সাংবিধানিক রাজতন্ত্রের উল্লেখ থাকলেও এর মাধ্যমে রাজকীয় মুষ্টিমেয় ব্যক্তির শাসন প্রতিষ্ঠিত হয়।
ধর্মীয় নীতি বাস্তবায়নে সাংবিধানিক গুরুত্ব আরোপ করলেও নাদির খান আফগানিস্তানের আধুনিকায়নের পদক্ষেপ নিয়েছিলেন। তবে এর তীব্রতা আমানউল্লাহ খানের চেয়ে কম ছিল। তিনি সড়কে, যোগাযোগ ব্যবস্থার উন্নয়ন সাধন করেন। তার শাসনামলে আফগানিস্তানের প্রথম বিশ্ববিদ্যালয় হিসেবে কাবুল বিশ্ববিদ্যালয় প্রতিষ্ঠা করেছেন। আমানউল্লাহ খানের যাদের সাথে কূটনৈতিক সম্পর্ক স্থাপন করেছিলেন তাদের সাথে তিনি বাণিজ্যিক সংযোগ স্থাপন করেন। বেশ কয়েকজন উদ্যোক্তার মাধ্যমে তিনি ব্যাংকিং প্রথা ও দীর্ঘ মেয়াদি অর্থনৈতিক নীতি প্রণয়ন করেন। সেনাবাহিনীর উন্নয়নে তার প্রচেষ্টা খুব বেশি সফল না হলেও ১৯৩৩ খ্রিষ্টাব্দে তার মৃত্যুর সময় আফগান সামরিক বাহিনীর সদস্য ৪০,০০০ এ পৌছায়।
হত্যাকাণ্ড
১৯৩৩ খ্রিষ্টাব্দের ৮ নভেম্বর নাদির খান একটি উচ্চ বিদ্যালয় পরিদর্শনের যান। এখানে আবদুল খালিক তাকে গুলি করে হত্যা করেছিলেন। তাকে তৎক্ষণাৎ গ্রেপ্তার করা হয়। পরে তার মৃত্যুদণ্ড হয়। হাফিজউল্লাহ ইমাদির মতে, "সরকার আবদুল খালিক, তার পরিবার ও বন্ধুদের গ্রেপ্তার করে এবং এই সুযোগে বাদশাহ নাদিরকে হত্যার অভিযোগে রাজনৈতিক প্রতিপক্ষ ব্যক্তিদের গ্রেপ্তার ও হত্যা করে।"
মুক্ত সফটওয়্যারের ইতিহাস
মুক্ত সফটওয়্যার বলতে এমন ধরনের সফটওয়্যারসমূহ বুঝানো হয় যা ব্যবহারকারীদের বিশেষ কিছু স্বাধীনতা দিয়ে থাকে। মুক্ত লাইসেন্সের অধীনে প্রকাশিত এই সফটওয়্যাটসমূহ অন্যান্য সাধারণ লাইসেন্সের সফটওয়্যার থেকে বিশেষ কিছু বৈশিষ্ট ধারণ করে থাকে। এখানে বিনামূল্যে ব্যবহার করতে পারা যায় এমন সফটওয়্যারগুলো মুক্ত সফটওয়্যার নয়, সে সফটওয়্যারগুলো ফ্রিওয়্যার নামে পরিচিত। মুক্ত সফটওয়্যার বিনামূল্যে অথবা নির্দিষ্ট অর্থের বিনিময়ে বিতরণ করা হতে পারে।
মুক্ত সফটওয়্যারকে ওপেন সোর্স সফটওয়্যার থেকে আলাদা বলা হয়ে থাকে। তবে ফ্রি সফটওয়্যার ফাউন্ডেশন এবং ওপেন সোর্স ইনিশিয়েটিভ থেকে প্রকাশিত সংজ্ঞা অনুযায়ী যে সফটওয়্যারগুলো বোঝানো হয় সেগুলো মূলত এক জাতীয় সফটওয়্যারকে নির্দেশ করে।
১৯৮৩-এর পূর্বে
বর্তমানে ফ্রি সফটওয়্যার কম্যুনিটি নামে যে ধরনের কম্যুনিটিকে বুঝানো হয় এ ধরনের একটি কম্যুনিটি বহু আগে থেকেই চালু ছিল। এটা মুক্ত সফটওয়্যার আন্দোলন এবং মুক্ত সফটওয়্যার ধারণা চালু হওয়ারও অনেকদিন আগের ঘটনা। রিচার্ড স্টলম্যানের বর্ণনা থেকে জানা যায় যে, এমআইটিতে "বহু বছর" আগেই সফটওয়্যার ভাগাভাগি করার এই ধরনের একটি কম্যুনিটি ছিল, যেখানে তিনি ১৯৭১ সালে যুক্ত হন। ১৯৫০ এবং ১৯৬০ এর মধ্যবর্তী সময়ের সকল সফটওয়্যারই কম্পিউটার বিজ্ঞান অ্যাকাডেমি এবং বাণিজ্যিক গবেষকদের সম্মেলিত প্রচেষ্টায় তৈরী করা হয়েছিল। সাধারণত এই ধরনের সফটওয়্যারগুলো বিতরণ করা হত মুক্ত সহযোগিতার মাধ্যমে।
এই সময়ে সোর্স কোড, সবার ব্যবহার উপযোগী ফরম্যাটে সফটওয়্যারের সাথে দেয়া হত, কারণ প্রয়োজনে বা শখের বশে ব্যবহারকারীরা প্রায় সময়ই নিজেরা সফটওয়্যারের বিভিন্ন বাগ ফিক্স এবং নতুন বৈশিষ্ট সংযোজন করতো। আইবিএম মেইনফ্রেম অপারেটিং সিস্টেম,, বিমান নিয়ন্ত্রণ প্রোগ্রাম (এসিপি), ১৯৬৭-এর সময় থেকে এর সোর্স কোড সহ বিতরণ করা হত। বর্তমানে মুক্ত সফটওয়্যারের বিতরণ পদ্ধতির সাথে এর উল্লেখযোগ্য সাদৃশ্য রয়েছে। আইবিএম ৭০১, শেয়ার নামে পরিচিত এবং ডিকাস নামে পরিচিত ডিজিটাল ইকুইপমেন্ট কর্পোরেশন (ডিইসি) ব্যবহারকারী গ্রুপ তৈরী হয়েছিল এই ধরনের সফটওয়্যার আদান প্রদানের জন্য। একইভাবে এ সফটওয়্যারগুলো ছিল মুক্ত। ব্যবহারকারী বা ডেভলপারদের বিশেষ উদ্যোগের জন্য নয় বরং এর ব্যবহারকারী সম্প্রদায়ের মাধ্যমে এটার ডেভলপমেন্টের কাজ করা হত বলেই এটাকে মুক্ত বলা হচ্ছে। ১৯৬০ এর শেষের দিকে পরিবর্তন আসা শুরু করে। অপারেটিং সিস্টেম এবং প্রোগ্রামিং ভাষায় কম্পাইলার ব্যবহার জরুরি হয়ে দাঁড়ায় এবং একই সাথে সফটওয়্যার তৈরীর খরচ ব্যাপকভাবে বাড়তে থাকে। সদ্য যাত্রা শুরু করা এ সফটরওয়্যার শিল্পকে তখন হার্ডওয়্যার প্রস্তুতকারকদের সাথে প্রতিদন্দিতা করতে হয়, কারণ হার্ডওয়্যারের সাথে কিছু গুচ্ছ সফটওয়্যার যোগ করে দেয়া হয় এবং হার্ডওয়্যারের সাথেই এই সফটওয়্যারের খরচ যুক্ত করে দেয়া হয়। পরবর্তীতে এই গুচ্ছ সফটওয়্যারগুলো ব্যবহারের ক্ষেত্রে বিশেষ সহযোগীতা পাওয়া যেত না এবং অনেকেই সেই সময় নিজেদের প্রয়োজন অনুযায়ী সফটওয়্যার যোগার করতে সমর্থ ছিলেন। এর ফলে অনেকেই হার্ডওয়্যারের সাথে থাকা এ গুচ্ছ সফটওয়্যারের জন্য অতিরিক্ত মূল্য পরিশোধের বিপক্ষে ছিলেন। ১৭ জানুয়ারি ১৯৬৯ সালে যুক্তরাষ্ট্র এবং আইইবিএম এর মধ্যকার চুক্তিটি বিফলে যায়। সেই সময় কিছু সফটওয়্যার বিনামূল্যে পাওয়া গেলেও শুধুমাত্র বিশেষ লাইসেন্সে অধিনে বিক্রি করা যাবে এমন সফটওয়্যারের সংখ্যা দিন দিন বাড়তে থাকে। ১৯৭০ সালে এটিঅ্যান্ডটি ইউনিক্সের প্রথমদিককার সংস্করণসমূহ সরকার এবং প্রাতিষ্ঠানিক গবেষণার কাজে ব্যববহার করার জন্য বিনামূল্যে বিতরণ করতো, কিন্তু এর লাইসেন্সে সংস্করণটি পুনঃবিতরণ অথবা পরিবর্তন করে পুনঃবিতরণ করার কোনো অনুমতি দেয়া হয়নি। যার ফলে এটি বর্তমান সময়ের মুক্ত সফটওয়্যারের সাথে সম্পূর্ণরূপে মিল রয়েছে এমন বলা যাবে না।
১৯৭০ এর শেষ এবং ১৯৮০ এর শুরুর দিকে থেকে কম্পিউটার বিক্রেতা এবং সফটওয়্যার প্রস্তুতকারী প্রতিষ্ঠানসমূহ নিয়মিতভাবে সফটওয়্যার লাইসেন্সের জন্য ফি নিতে শুরু করে। সফটওয়্যার সমূহ বিশেষ পণ্য হিসাবে বিক্রি শুরু হয় এবং সফটওয়্যারটির নতুনভাবে ডেভলপমেন্টের উপর আইনগত বিধিনিষেধ আরোপ হতে থাকে। এই ধরনের পদ্ধতিটি বর্তমানে কপিরাইট, ট্রেডমার্ক ইত্যাদির মাধ্যমে বর্ণনা এবং নির্ধারণ করা হয়। ১৯৭৬ সালে বিল গেটস বর্তমান সময়ে বিখ্যাত ওপেন লেটার টু হোবিস্ট প্রকাশ করেন। এখানে উল্লেখ করা হয় যে সফটওয়্যার ডেভলপারদের কাজের বিনিময়ে অর্থ দেয়া উচিত এবং হ্যাকারা যে বিষটিকে "শেয়ারিং" বলে থাকে সেটি মূলত এক ধরনের "চুরি"। ১৯৭৯ সালে, এটিঅ্যান্ডটি সীমাবদ্ধ ক্ষমতা দেয়া হয়েছে এমন লাইসেন্স ব্যবহারের জন্য চাপ দিতে থাকে এবং একই সময়ে তারা চিন্তা করে যে ইউনিক্স সিস্টেম বিক্রি করে তারা লাভবান হতে পারবে।
১৯৮০ এর দশকে ইউজনেট প্রোগ্রামিং সম্প্রদায়কে আবারও একত্রিত করে, এর মাধ্যমে প্রোগ্রামাররা সহজ এক পদ্ধতির মাধ্যমে নিজের তৈরী সফটওয়্যর শেয়ার করা এবং অন্যান্যদের সফটওয়্যারে অবদান রাখার সুযোগ পায়।
গ্নু এবং ফ্রি সফটওয়্যার ফাউন্ডেশনের প্রথম দিকে
১৯৮৩ সালে রিচার্ড স্টলম্যান গ্নু প্রকল্প চালু করেন। সোর্স কোড ব্যবহার করার ক্ষেত্রে কোনো ধরনের বিধিনিষেধ থাকবে না এমন একটি অপারেটিং সিস্টেম তৈরীর উদ্দেশ্য থেকেই এই প্রকল্পটি শুরু করা হয়। একটি অপ্রশলিত প্রিন্টার কনফিগার করতে না পারার পরই তিনি এই ধরনের কাজে উদ্বুদ্ধ হন, এর কনফিগার করতে না পারার কারণ ছিল যে অপারেটিং সিস্টেমের সোর্স কোড সফটওয়্যার ব্যবহারকারীদের জন্য উন্মুক্ত ছিল না। ১৯৮৫ সালে রিচার্ড স্টলম্যান গ্নু ইশতেহার প্রকাশ করেছিলেন, যেখানে গ্নু প্রকল্পের একটি রূপরেখা বর্ণনা করা হয়ছিল এবং সেখানে মুক্ত সফটওয়্যারের গুরুত্বও উল্লেখ করা হয়। আরও একটি বিষয় রিচার্ড স্টলম্যানকে গ্নু প্রকল্প এবং গ্নু ইশতেহার প্রকাশে উদ্বুদ্ধ করেছিল আর সেটি হল স্টলম্যান এবং সিম্বোলিকস ইনকর্পোরেটেডের চুক্তিভঙ্গ।
শুরু করার কিছুদিনের মধ্যেই তিনি "ফ্রি সফটওয়্যার" শব্দটি ব্যবহার শুরু করেন এবং ফ্রি সফটওয়্যার ফাউন্ডেশন প্রতিষ্ঠা করেন। এই প্রতিষ্ঠানের মধ্যমে তিনি মুক্ত সফটওয়্যারের ধারনাটি প্রচার শুরু করেন এবং ১৯৮৬ এর ফেব্রুয়ারি মাসে তিনি মুক্ত সফটওয়্যারের একটি সংজ্ঞা প্রকাশ করেন।
১৯৮৯ সালে গ্নু জেনারেল পাবলিক লাইসেন্স এর প্রথম সংস্করণটি প্রকাশ করা হয়। এ সংস্করণের সামান্য পরিমাণ পরিবর্তন করে দ্বিতীয় সংস্করণ প্রকাশ করা হয় ১৯৯১ সালে।
১৯৮৯ সালে কয়েকজন গ্নু ডেভলপার সিগনাস সল্যুশন্স নামের একটি কোম্পানি তৈরী করেন।
গ্নু প্রকল্পের কার্নেল পরবর্তীতে "গ্নু হার্ড" নামে পরিচিতি লাভ করতে শুরু করে। এটি প্রকাশের তারিখ ক্রমন্বয়ে পেছাতে থাকে যদিও অন্যন্য উপাদানসমূহের কাজ ১৯৯১ এর মধ্যেই সম্পন্ন করা হয়। এর মধ্যে কয়েকটি, বিশেষত গ্নু কম্পাইলার কালেকশন নিজের যোগ্যতার বলেই সমসাময়িক সফটওয়্যার সমূহের মধ্যে নেতৃত্ব দিতে থাকে। এছাড়া গ্নু ডিবাগার এবং গ্নু ইম্যাকস উল্লেখযোগ্য সাফল্য লাভ করে।
লিনাক্স (১৯৯১-)
লিনাক্স কার্নেল তৈরীর কাজ শুরু করেছিলেন লিনুস তোরভাল্দ্‌স, বিনামূল্যে পরিবর্তন করার সুযোগ দিয়ে এর সোর্স কোড প্রকাশ করা হয় ১৯৯১ সালে। সে সময় এর লাইসেন্সটি মুক্ত সফটওয়্যার লাইসেন্স ছিল না, কিন্তু ১৯৯২ এর ফেব্রুয়ারিতে প্রকাশিত এর ০.১২ সংস্করণে এর লাইসেন্স পরিবর্তন করে গ্নু জেনারেল পাবলিক লাইসেন্সে প্রকাশ করা হয়। ইউনিক্স এর মত তোরভালদসের কার্নেলটিও স্বেচ্ছাসেবক প্রোগ্রামাদের দৃষ্টি আকর্ষনে সমর্থ হয়েছিল।
এই সময় পর্যন্ত গ্নু প্রকল্পের একটি মাত্র অপূর্ণতা ছিল, আর সেটি হল একটি মুক্ত সফটওয়্যার অপারেটিং সিস্টেম কার্নেল। তোরভালদসের কার্নেলটি ডেভলপমেন্টের ফলে এই অংশটিও সম্পন্ন হয়ে যায়। আর এভাবেই প্রায় সম্পন্ন গ্নু অপারেটিং সিস্টেম এবং লিনাক্স কার্নেলের সমন্বয়ে প্রথম একটি পূর্ণাঙ্গ মুক্ত সফটওয়্যার অপারেটিং সিস্টেম তৈরী করা হয়, যাদের বলা হয় গ্নু/লিনাক্স।
লিনাক্স ডিস্ট্রিবিউশনসমূহের মধ্যে, ডেবিয়ান গ্নু/লিনাক্স নির্দিষ্টভাবে গ্নু এবং ফ্রি সফটওয়্যার ফাউন্ডেশনের নির্ধারিত মুক্ত সফটওয়্যার নীতিমালাগুলো বিশেষভাবে মেনে চলে। আইয়ান মারডক ১৯৯৩ সালে এটির ডেভলপমেন্টের কাজ শুরু করেন। ডেবিয়ান ডেভলপারদের নীতিমালাগুলো ডেবিয়ান সোশ্যাল কন্টাক্টে উল্লেখ করা আছে। শুরু থেকেই ডেবিয়ান প্রকল্প এফএসএফ এর সাথে বিশেষভাবে যুক্ত আছে এবং ১৯৯৪-১৯৯৫ সালে এফএসএফ এই প্রকল্পের স্পন্সর ছিল। ১৯৯৭ সালে ডেবিয়ানের প্রকল্প প্রধান ব্রুস পেরেন্স সফটওয়্যার ইন দ্যা পাবলিক ইন্টারেস্ট প্রতিষ্ঠায় সহযোগীতা করেন। এটি একটি অলাভজনক প্রতিষ্ঠান যা বিভিন্ন মুক্ত সফটওয়্যর প্রকল্পে অর্থায়ন এবং অন্যান্য বিভিন্ন ক্ষেত্রে সহযোগীতা করে থাকে।
গ্নু/লিনাক্স এখন পর্যন্ত মুক্ত রয়েছে গ্নু জিপিএল লাইসেন্সের অধীনে। এবং একই সাথে এমন অনেক লিনাক্স ডিস্ট্রিবিউশন এবং লিনাক্স ভিত্তিক পণ্য রয়েছে যা বাণিজ্যিকভাবে সহযোগীতা করে থাকে। নামকরণ নিয়ে একটি দ্বন্দ্ব রয়েছে। সাধারণভাবে এই অপারেটিং সিস্টেমগুলো শুধুমাত্র "লিনাক্স" নামে পরিচিতি পেয়ে থাকে। যদিও ফ্রি সফটওয়্যার ফাউন্ডেশনের সাথে আরও অনেকেই মনে করেন যে এই অপারেটিং সিস্টেম গুলোর ক্ষেত্রে "গ্নু/লিনাক্স" নাম ব্যবহার করা অধিকতর যুক্তিযুক্ত।
ফ্রিবিএসডি (১৯৯৩-)
১৯৯৩ এ যখন ইউএসএল ভার্সেস বিএসডিআই আদালতের মাধ্যমে আইনগত পদ্ধতিতে নিষ্পত্তি করা হয় তখন ফ্রিবিএসডি এবং নেটবিএসডি মুক্ত সফটওয়্যার হিসাবে প্রকাশ করা হয়। এই দুটি ডিস্ট্রিবিউশনই ৩৮৬বিএসডির উপর ভিত্তি করে তৈরী করা হয়েছিল। ১৯৯৫ সালে নেটবিএসডির ফোর্ক হিসাবে ওপেনবিএসডি প্রকাশ করা হয়। এছাড়া সাম্প্রতিক সময়ে তৈরী অন্যান্য বেশ কিছু ফোর্ক রয়েছে যেমন অ্যাপলের ডারউইন অপারেটিং সিস্টেম।
ডট-কমের বছরগুলো (৯০ দশকের শেষে)
মধ্য থেকে ৯০-এর শেষ পর্যন্ত, যখন অনেকগুলো ওয়েবসাইট-ভিত্তিক কোম্পানির গোরাপত্তন হচ্ছিলো, ওয়েব সার্ভারের জন্যে ফ্রি সফটওয়্যার একটি জনপ্রিয় নির্বাচনে পরিণত হয়। অ্যাপাচে এইচটিটিপি সার্ভার সবচেয়ে বেশি ব্যবহৃত ওয়েব সার্ভার সফটওয়্যারে পরিণত হয়, ২০১৫ সাল পর্যন্ত যে মুকুট তারা ধরে রাখে। লিনাক্স কার্নেল সহ  সফটওয়্যারের সাধারণ "স্ট্যাক" ভিত্তিক সিস্টেম, অ্যাপাচে মাইএসকিউএল ডাটাবেস ইঞ্জিন, পিএইচপি প্রোগ্রামিং ভাষার মত ওয়েব সেবা প্রদান করতে লাগলো।
রোমের পর্যটন আকর্ষণসমূহ
রোম পৃথিবীর সবচেয়ে সুন্দর সুপ্রাচীন নগরীগুলোর একটি। এর মূল পর্যটন আকর্ষণগুলো এখানে লিপিবদ্ধ আছে।
ওয়েন গ্রেৎস্কি
ওয়েইন ডগলাস গ্রেৎস্কি (/ˈɡrɛtski/; জন্ম ২৬ জানুয়ারী, ১৯৬১) হলেন একজন কানাডিয়ান সাবেক পেশাদার আইস হকি প্লেয়ার এবং সাবেক প্রধান কোচ। ১৯৭৯ থেকে ১৯৯৯ সাল পর্যন্ত ৪ টি দলের জন্য তিনি জাতীয় হকি লিগে (এনএইচএল) ২০ টি মৌসুমে খেলেছিলেন। তার ডাকনাম ছিল "দ্য গ্রেট ওয়ান", তাকে অনেক ক্রীড়াবিদ, খেলোয়াড় এবং লীগ "সর্বকালের সেরা হকি খেলোয়াড়" বলেছেন। অন্য যেকোনো খেলোয়াড়ের চেয়ে বেশি গোল ও গোল প্রদানে সহায়তা করে গ্রেৎস্কি এনএইচএল ইতিহাসের অন্যতম সেরা স্কোরার হয়ে ওঠেন। অন্য যে কোনও খেলোয়াড়ের মোট পয়েন্ট অর্জনের তুলনায় তার গোল প্রদানে সহায়তার পরিমাণ বেশি এবং তিনি একমাত্র এনএইচএল খেলোয়াড় যিনি এক মৌসুমে ২০০ টিরও বেশি পয়েন্ট অর্জন করেছেন- যেটি তার ৪ বার অর্জনকৃত একটি কৃতিত্ব। উপরন্তু, গ্রেৎস্কি ১৬ টি পেশাদারী মৌসুমে মধ্যে ১০০ পয়েন্ট অর্জন করেন, যার মধ্যে ১৪ টি ছিল ধারাবাহিক। ১৯৯৯ সালে অবসর গ্রহণের সময় এবং ২০১৭ সাল পর্যন্ত তার ৬১ টি এনএইচএল রেকর্ড রয়েছে: ৪০ টি নিয়মিত মৌসুমের রেকর্ড, ১৫ টি প্লেঅফ রেকর্ড এবং ৬ টি অল-স্টার রেকর্ড।
১৯৭৮ সালে, গ্রেৎস্কি ওয়ার্ল্ড হকি অ্যাসোসিয়েশন (ডাব্লুএইচএ) এর ইন্ডিয়ানাপলিস রেসার্স এর কাছে সই করেন, যেখানে তিনি এডমন্টন অয়েলার্সের কাছে প্রেরিত হওয়ার আগ পর্যন্ত সাময়িকভাবে খেলেছিলেন। ডাব্লুএইচএ অবসান হবার পর, অয়েলার্সরা এনএইচএল-তে যোগদান করেন, যেখানে তিনি অনেক স্কোর রেকর্ড স্থাপন করেন এবং তার দলকে চার স্ট্যানলি কাপ চ্যাম্পিয়নশিপে নেতৃত্ব দান করেন। ৯ ই আগস্ট, ১৯৮৮ এ গ্রেৎস্কির লস এঞ্জেলেস কিংসে প্রেরিত হওয়ার বিষয়টি দলের ক্রিয়াকলাপের উপর প্রত্যক্ষ প্রভাব ফেলে, যা অবশেষে ১৯৯৩ সালের স্ট্যানলি কাপ ফাইনালে তাদের নেতৃত্ব দেয় এবং ক্যালিফোর্নিয়াতে হকি জনপ্রিয় করার জন্য গ্রেৎস্কিকে ধন্যবাদ দেওয়া হয়। নিউ ইয়র্ক রেঞ্জার্সের সাথে ক্যারিয়ার শেষ করার আগে গ্রেৎস্কি সেন্ট লুইস ব্লুজের জন্য সংক্ষিপ্তভাবে খেলেন। গ্রেটস্কির সমকক্ষ ব্যক্তিদের বিবেচনায় তিনি শ্রেষ্ঠ খেলোয়াড় হিসেবে ১০ টি হার্ট ট্রফি অর্জন করেন, এক মৌসুমে সবচেয়ে বেশি পয়েন্টের জন্য ১০ টি আর্ট রস ট্রফি, প্লেঅফ এমভিপি হিসেবে ২ টি কন স্মিথ ট্রফি এবং ৫ টি লেস্টার বি পিয়ারসন অ্যাওয়ার্ডস (এখন টেড লিন্ডসে অ্যাওয়ার্ড নামে পরিচিত) অর্জন করেন। তিনি ক্রীড়াকৌশল এবং খেলায় পারদর্শিতার জন্য ৫ বার লেডি বিং মেমোরিয়াল ট্রফি জেতেন, এবং তিনি প্রায়ই হকিতে সংঘর্ষ করার বিরুদ্ধে মন্তব্য করতেন।
১৯৯৯ সালে অবসর গ্রহণের পর, গ্রেৎস্কি অবিলম্বে হকি হল অফ ফেইমে যোগদান করেন, যার ফলে তিনি তখনকার সবচেয়ে সাম্প্রতিক খেলোয়াড় হন যিনি তার নিজের অপেক্ষাকাল বাতিল করেছেন। এনএইচএল তার জার্সি নাম্বার ৯৯ লিগ-জুড়ে প্রত্যাবর্তন করে তাকে এই সম্মান অর্জনকারী একমাত্র খেলোয়াড়ে পরিনত করে। গ্রেৎস্কি ছিলেন আন্তর্জাতিক আইস হকি ফেডারেশনের (আইআইএইচএফ) সেঞ্চুরিয়াল অল-স্টার টিমের নির্বাচিত ৬ জন খেলোয়াড়ের মধ্যে একজন। ২০০২ সালের শীতকালীন অলিম্পিকের সময় কানাডিয়ান জাতীয় পুরুষদের হকি দলের নির্বাহী পরিচালক ছিলেন গ্রেৎস্কি, যেখানে দলটি ১টি স্বর্ণপদক জিতেছিল। ২০০০ সালে, তিনি ফিনিক্স কোয়োটসের অংশীদার হয়ে ওঠেন এবং ২০০৪-০৫ এনএইচএল লক আউটের পরে তিনি দলের প্রধান কোচ হয়ে ওঠেন। ২০০৪ সালে, গ্রেৎস্কিকে অন্টারিও স্পোর্টস হল অফ ফেইমে অন্তর্ভুক্ত করা হয়। ২০০৯ সালের সেপ্টেম্বরে ফিনিক্স কোয়েটসের দেউলিয়ার পর গ্রেৎস্কি প্রধান কোচ পদত্যাগ করেন এবং তার মালিকানা ভাগ ছেড়ে দেন। ২০১৬ সালের অক্টোবরে, তিনি অয়েলার্স এন্টারটেইনমেন্ট গ্রুপের অংশীদার ও সহ-সভাপতি হয়ে ওঠেন।
প্রাথমিক জীবন
ফিনিস লিওনের (হকিন) ও ওয়াল্টার গ্রেৎস্কির পুত্র ওয়েইন গ্রেৎস্কির জন্ম ২৬ জানুয়ারী, ১৯৬১ সালে ব্র‍্যান্টফোর্ডের অন্টারিওতে। এই দম্পতি ১৯৬০ সালে বিবাহ করেন, এবং ব্র‍্যান্টফোর্ডের একটি অ্যাপার্টমেন্টে বসবাস করেন, যেখানে ওয়াল্টার বেল টেলিফোন কানাডার জন্য কাজ করতেন। ওয়েইন জন্মের ৭ মাস পর ব্র‍্যান্টফোর্ডের বা ওয়ারাদি এভিনিউয়ের একটি বাড়িতে পরিবারটি স্থানান্তরিত হয়, যার আংশিক কারণ ছিল প্রতি শীতকালে বরফের রিঙ্ক তৈরির জন্য বাড়ির আঙ্গিনা যথেষ্ট সমতল থাকা। পরবর্তিতে ওয়েইনের একটি বোন, কিম (জন্ম ১৯৬৩), এবং ভাই কেইথ, গ্লেন এবং ব্রেন্ট জন্মগ্রহণ করে। তাদের পরিবার নিয়মিত ওয়েইনের দাদা টনি এবং দাদি মেরির খামারে দেখা করতে যেতেন এবং একসাথে হকি নাইট ইন কানাডা দেখতেন। ২ বছর বয়সে ওয়েইন মেরির বিপক্ষে স্মারক লাঠি ব্যবহার করে গোল করার চেষ্টা করেন। খামারটিতেই ওয়েইন ২ বছর ১০ মাস বয়সে প্রথমবারের মতো বরফের উপর স্কেট করেছিলেন।
ওয়াল্টার বাড়ির পিছনের আঙ্গিনায় "ওয়ালি কোলিসিয়াম" নামে একটি রিঙ্ক তৈরী করেন ও সেখানে ওয়েইন, কেইথ, ব্রেন্ট, গ্লেন ও তাদের বন্ধুদের হকি খেলা শেখান। অনুশীলনের মধ্যে অন্তর্ভুক্ত ছিল জাভেক্স ব্লিচ বোতল ও টিন ক্যানের চারপাশে স্কেটিং করা, এবং ছড়িয়ে থাকা হকি লাঠির উপর গুটি উল্টিয়ে মাটিতে লাগার আগেই তাকে ধরে ফেলা। উপরন্তু, ওয়াল্টার তাদের পরামর্শ দেন "গুটির পেছনে পেছনে নয়, গুটির সাথে সাথেই স্কেট করার চেষ্টা করো"।  ওয়েইন ছিলেন একজন সুনিপুণ প্রতিভাবান যার অসাধারণ দক্ষতা তাকে ঈর্ষান্বিত পিতামাতার লক্ষ্যবস্তু করে তোলে।
৬ বছর বয়সে গ্রেৎস্কি যে দলে খেলেছিলেন  সেটি ১০-বছর-বয়সীদের নিয়মে গঠিত ছিল। তার প্রথম কোচ, ডিক মার্টিন, মন্তব্য করেন যে তিনি ১০ বছর বয়সীদের চেয়েও ভালভাবে গুটি পরিচালনা করতেন। মার্টিনের মতে, "ওয়েইন এতই দক্ষ ছিল যে তোমার নিজের ছেলে ভয়ানক রকমের ভালো খেলোয়াড় হলেও গ্রেৎস্কির খেলার কাছে তারটি উপেক্ষা করা হয়ে যাবে।" ১০ বছর বয়সীদের জন্য তৈরী সোয়েটার গ্রেৎস্কির জন্য অনেক বড় ছিল, যার কারণে তিনি প্যান্টের ডানদিকে গুটিয়ে রেখে সোয়েটারটি সামলাতেন। গ্রেৎস্কি তার এনএইচএল কর্মজীবন জুড়ে এই কাজ অব্যাহত রাখেন।
তার আপত্তিকর পরিসংখ্যান সত্ত্বেও- জুনিয়র বি-তে ৬০ টি গেমসে ১৩২ পয়েন্ট স্কোর করে ১৯৭৭ সালে ১৬ বছর বয়সী অন্টারিও মেজর জুনিয়র হকি লীগের ড্রাফ্টে দুটি দল তাকে ছাড়িয়ে যায়। ওশাওয়া জেনারেলরা প্রথমে টম ম্যাকার্থিকে বেছে নেন, এবং নায়াগ্রা ফলস ফ্লায়াররা স্টিভ পিটার্সকে সর্বোপরি দ্বিতীয় স্থানে বেছে নেন। তৃতীয় পছন্দের সাথে, সল্ট স্টি.মার্টি গ্রেহাউন্ডস গ্রেৎস্কিকে নির্বাচিত করে, যদিও ওয়াল্টার গ্রেৎস্কির দলটিকে বলেছিলেন যে ওয়েইন সল্ট স্টিতে যাবে না। ম্যারি, একটি উত্তর অন্টারিও শহর তার জুনিয়র দলের উপর একটি ভারী ভ্রমণের সময়সূচী চাপিয়ে দেয়। গ্রেৎস্কির পরিবার স্থানীয় একটি পরিচিত পরিবারের সাথে ব্যবস্থা করে নেন এবং ওয়েইন আসলেই ১৬ বছর বয়সে গ্রেহাউন্ডসের জন্য খেলেন। গ্রেহাউন্ডসের সাথেই গ্রেৎস্কি প্রথম তার জার্সিতে ৯৯ নম্বরটি পরিধান করেন। তিনি মূলত ৯ নম্বর জার্সি পরিধান করতে চেয়েছিলেন-তার হকি নায়ক গর্ডি হউয়ের জন্য-কিন্তু এটি ইতিমধ্যেই সহকর্মী ব্রায়ান গুয়ালাজির দ্বারা পরিহিত ছিল। কোচ মুজ ম্যাকফারসনের পরামর্শে, গ্রেৎস্কি ৯৯ নম্বর জার্সিতে স্থির হন।
বিশ্ব হকি এসোসিয়েশন
১৯৭৮ সালে, প্রবর্তিত এনএইচএল-এর সাথে ওয়ার্ল্ড হকি অ্যাসোসিয়েশন (ডাব্লুএইচএ) লিগের প্রতিযোগিতায় হয়েছিল। এনএইচএল ২০ বছরের কম বয়সী খেলোয়াড়দের স্বাক্ষর করার অনুমতি দেয়নি, কিন্তু ডাব্লুএইচএর এই ধরনের স্বাক্ষর করা সংক্রান্ত কোন নিয়ম ছিল না। বেশ কয়েকটি ডাব্লুএইচএ দল বিশেষ করে ইন্ডিয়ানাপলিস রেসার্স এবং বার্মিংহাম বুলস গ্রেৎস্কিকে দখলে রাখে। বার্মিংহাম বুলসের মালিক জন এফ. ব্যাসেট যতজন সম্ভব ততজন তরুণ এবং প্রতিশ্রুতিবদ্ধ তারকাদের স্বাক্ষর করিয়ে এনএইচএল এর মুখোমুখি হতে চেয়েছিলেন এবং গ্রেৎস্কিকে দেখে সবচেয়ে আশাপ্রদ তরুন বলে প্রত্যাশা করেছিলেন। তবে, ১২ জুন, ১৯৭৮ সালে, রেসার্সের মালিক নেলসন স্কেলবেনিয়া ছিলেন, ১৭ বছর বয়সী গ্রেৎস্কিকে ৭ বছরের জন্য ১.৭৫ মিলিয়ন মার্কিন ডলারের ব্যক্তিগত পরিষেবা চুক্তিতে স্বাক্ষরিত করান। গ্রেৎস্কি তার পঞ্চম গেমসে অ্যাডমন্টন অয়েলার্স এর ডেইভ ড্রাইডেনের বিপক্ষে তার প্রথম পেশাদার গোল অর্জন করেন এবং তার ৪ সেকেন্ড পরেই দ্বিতীয় গোল অর্জন করেন। স্কেলবেনিয়া গ্রেৎস্কিকে একটি সাধারণ খেলোয়াড় চুক্তির পরিবর্তে একটি ব্যক্তিগত-সেবা চুক্তি স্বাক্ষর করার সিদ্ধান্ত নেন কারণ তিনি জানতেন যে কিছু ডাব্লুএইচএর দলকে এনএইচএল-এ নেওয়ার একটি চুক্তি অব্যাহত ছিল। তিনি আরও জানতেন যে রেসার্সরা সেই দলের মধ্যে অন্তর্ভুক্ত হওয়ার আশাও করতে পারে না, এবং ডাব্লুএইচএ বাতিল হলে টিকে থাকা দলগুলোর কাছ থেকে ক্ষতিপূরণ সংগ্রহের জন্য, সেইসাথে তরুণ তারকাদের মাধ্যমে অর্থ উপার্জনের জন্য যথেষ্ট পরিমাণ রেসার্সদের কর্মরত রাখতে প্রত্যাশিত ছিলেন।
গ্রেৎস্কি ইন্ডিয়ানাপলিসের জন্য মাত্র ৮ টি খেলা খেলেছেন। রেসার্সরা প্রতি খেলায় $৪০,০০০ করে হারাচ্ছিল। স্কেলবেনিয়া গ্রেৎস্কিকে এডমন্টন ওয়েলার্স ও উইনিপেগ জেটসের মধ্যে একটিকে বাছাই করার প্রস্তাব দিয়ে বলেন তাকে সরিয়ে ফেলা হবে। গ্রেৎস্কির তার প্রতিনিধির পরামর্শে অয়েলার্সদের বাছাই করেছিলেন, কিন্তু পদক্ষেপটি এতটা সহজ ছিল না। ২ নভেম্বর, গ্রেৎস্কি, গোলদাতা এডি মিও এবং ফরওয়ার্ড পিটার ড্রিসকোল কোথায় অবতরণ করবেন ও কোন দলের সাথে যোগ দেবেন তা জানা ছাড়াই, তাদেরকে একটি ব্যক্তিগত বিমানে রাখা হয়েছিল। উড্ডয়নে থাকাকালীন, স্কেলবানিয়া এই চুক্তিতে কাজ করছিলেন। স্কেলবানিয়া উইনিপেগের মালিক মাইকেল গোবুটির সাথে ব্যাকগ্র্যামের একটি খেলা খেলার প্রস্তাব করেন, এমন দাবিতে যে যদি গোবুটি জিতে যান তাহলে তিনি গ্রেৎস্কিকে পাবেন এবং যদি তিনি হেরে যান, তাহলে গোবুটি স্কেলবানিয়াকে জেটসের একটি অংশ দিয়ে দেবেন। গোবুটি প্রস্তাবটি প্রত্যাখ্যান করেন এবং খেলোয়াড়রা এডমন্টনে অবতরণ করেন। মিও তার ক্রেডিট কার্ড দিয়ে ফ্লাইটের জন্য $৪,০০০ বিল পরিশোধ করেন। স্কেলবেনিয়া গ্রেৎস্কি, মিও এবং ড্রিসকোলকে প্রথমে তার প্রাক্তন সঙ্গী ও পরে এডমন্টন অয়েলার্সের মালিক পিটার পক্লিংটনের কাছে বিক্রি করে দেন।যদিও ঘোষণাকৃত দাম ছিল $৮৫০,০০০ পক্লিংটন আসলে $৭০০,০০০ প্রদান করেছিলেন। এই ডিসেম্বরেই রেসার্সদের জন্য টাকাটি পর্যাপ্ত নয় বলে তারা অবসান করেন।
১৯৭৯ ডাব্লুএইচএ অল-স্টার খেলায় গ্রেৎস্কির মৌসুমের একটি হাইলাইট ছিল তার উপস্থিতি। এডমন্টন এর নর্থল্যান্ডস কোলিসিয়ামে অনুষ্ঠিত খেলায় ডাব্লুএইচএ অল-স্টার ও ডায়নামো মস্কোর মধ্যে তিনটি সিরিজ বিন্যাস ছিল। ডাব্লুএইচএ অল-স্টার্সের কোচ ছিলেন জ্যাক্স ডেমার্স, কোচ করা হয়েছিল, যিনি গ্রেৎস্কিকে তার বাল্যকালের অনুপ্রেরণা গর্ডি হাও এবং হাওয়ের ছেলে মার্কের সাথে এক সারিতে রেখেছিলেন। ১ম খেলায়, তারা ৭ পয়েন্ট অর্জন করে, এবং ডাব্লুএইচএ অল-স্টার ৪-২ স্কোর দ্বারা জিতে যায়। ২য় খেলায়, গ্রেৎস্কি ও মার্ক হাও প্রত্যেকে ১ টি গোল করেন এবং গর্ডি হাও আরেকটি গোলে সহায়তা করায় ডাব্লুএইচএ ৪-২ গোলে  জিতে যায়। তারা চূড়ান্ত খেলায় স্কোর করতে পারেন নি, কিন্তু ৪-৩ স্কোর দ্বারা ডাব্লুএইচএ জিতে যায়।
গ্রেৎস্কির ১৮ তম জন্মদিন, ২৬ জানুয়ারী, ১৯৭৯, পক্লিংটন তাকে ৩ মিলিয়ন কানাডিয়ান ডলার সমমূল্যের ১০ বছরের ব্যক্তিগত পরিষেবা চুক্তিতে স্বাক্ষরিত করান, আরো ১০ বছরের বিকল্প সহিত (এটি সে সময়ের হকি ইতিহাসের সবচেয়ে দীর্ঘ সময়)। গ্রেৎস্কি রবি তোরেক ও রেয়াল ক্লুটিয়ারের পরেই ১১০ পয়েন্ট নিয়ে লীগে ৩য় স্থান অর্জন করেন। গ্রেৎস্কি বছরের সেরা নতুন খেলোয়াড় হিসেবে ল কাপলান ট্রফি অর্জন করেন, এবং লীগে সর্বোপরি ১ম হতে অয়েলার্সকে সাহায্য করেছিলেন। অয়েলার্স অ্যাভকো ওয়ার্ল্ড ট্রফির চূড়ান্তে পৌঁছে, যেখানে তারা উইনিপেগ জেটসের কাছে ৬ টি খেলায় পরাজিত হয়। এটি ডাব্লুএইচএ-তে গ্রেৎস্কির একমাত্র বছর ছিল, কারণ পরবর্তী মৌসুমে লীগটির অবসান হয়।
এডমন্টন অয়েলার্স (১৯৭৯-১৯৮৮)
১৯৭৯ সালে ওয়ার্ল্ড হকি অ্যাসোসিয়েশনের অবসান হওয়ার পর, এডমন্টন অয়েলার্স ও অন্য ৩ টি দল এনএইচএল-তে যোগ দেয়। ১৯৭৯ এনএইচএল সম্প্রসারণ খসড়ায় সমবায় চুক্তির অধীনে অন্যান্য সক্রিয় ডাব্লুএইচএ দলের মতো অয়েলার্স ২ জন গোলটেন্ডার ও ২ জন স্কেটারকে পুনর্দাবির হাত থেকে রক্ষা করার অনুমতি পায়। অয়েলার্স গ্রেৎস্কিকে "অগ্রাধিকার নির্বাচন" এর মাধ্যমে তাদের তালিকায় ধরে রাখে।
এই বড়, কঠোর এবং আরো প্রতিভাময় হিসেবে গণ্য লীগে গ্রেৎস্কি ভোগান্তিতে পরবেন বলে কিছু সমালোচকের সুপারিশ সত্ত্বেও, গ্রেৎস্কির ডাব্লুএইচএ-এর সাফল্য এনএইচএল-তে পরিচালিত হয়েছিল।
১৯৭৯-৮০ সালে গ্রেৎস্কির ১ম এনএইচএল মৌসুমে, তাকে এনএইচএল এর সর্বাধিক মূল্যবান খেলোয়াড় হিসাবে হার্ট মেমোরিয়াল ট্রফি প্রদান করা হয় (ধারাবাহিক ৮টির ১ম টি) এবং মার্সেল ডোয়েনের সাথে ১৩৭ পয়েন্ট নিয়ে স্কোরিং লিডে সমানে বাঁধা ছিলেন। যদিও ডোয়েনের ৮০ টি খেলার সাপেক্ষে গ্রেৎস্কি ৭৯ টি খেলা খেলেছেন, তাও ডোয়েনকে আর্ট রস ট্রফি প্রদান করা হয় কারণ তিনিই বেশি গোল করেছেন (৫৩-৫১)। এনএইচএল ইতিহাসে ১ম-বছরের খেলোয়াড়ের দ্বারা অর্জিত সর্বোচ্চ মোট পয়েন্ট হিসাবে এই মৌসুমটিই গৃহীত হয়েছে। গ্রেৎস্কি সবচেয়ে তরুন খেলোয়াড় হিসেবে ৫০ টি গোল করেন, তবে তার পূর্ববর্তী বছরের ডাব্লুএইচএ অভিজ্ঞতার কারণে, শীর্ষ এনএইচএল রুকির জন্য ক্যালডার মেমোরিয়াল ট্রফি লাভের যোগ্য ছিলেন না। তার পরিবর্তে বোস্টন ব্রুইন্সের ডিফেন্সম্যান রে বোর্ককে ক্যালডার ট্রফিতে ভূষিত করা হয়।
গ্রেৎস্কির ২য় মৌসুমে, বল ওরের একটি মৌসুমের গোল সহায়তাকারী রেকর্ড (১০২) এবং ফিল এসপোসিটোর একটি মৌসুমের পয়েন্ট রেকর্ড (১৫২) ভেঙে গ্রেৎস্কি তৎকালিন-রেকর্ড ১৬৪ পয়েন্ট নিয়ে আর্ট রস জিতেছিলেন (ধারাবাহিক ৭টির ১ম টি)। ১৯৮১ সালে মন্ট্রিয়েল কানাডিয়ানদের বিরুদ্ধে, স্ট্যানলি কাপ প্লেঅফের প্রথম খেলায় গ্রেৎস্কি ৫টি গোলের সহায়তা করেন, যা সিংগেল গেম প্লেঅফ রেকর্ড ছিল।
১৯৮১-৮২ মৌসুমে, গ্রেৎস্কি ৩৫ বছর ধরে স্থায়ী একটি রেকর্ড অতিক্রম করেন: ৫০ টি খেলায় ৫০ টি গোল, যা ১৯৪৪-৪৫ এনএইচএল মৌসুমের সময় মরিস "রকেট" রিচার্ড প্রথমবার প্রতিষ্ঠা করেন এবং যাতে ১৯৮০-৮১ এনএইচএল-এর সময় মাইক বসি এই একই রেকর্ডে বাঁধা ছিলেন। গ্রেৎস্কি মাত্র ৩৯ টি খেলায় এই কৃতিত্ব সম্পন্ন করেন। ৩০ ডিসেম্বর,১৯৮১ এর এই মৌসুমে ফিলাডেলফিয়া ফ্লাইয়ার্স এর বিপক্ষে ৭-৫ এ জেতার চূড়ান্ত কিছু সেকেন্ডে গ্রেৎস্কির ৫০ তম গোলটি হয়, যা ছিল এই খেলাটির মধ্যে গ্রেৎস্কির ৫ম গোল। পরবর্তীতে এই মৌসুমে ২৪ ফেব্রুয়ারি, ১৯৮৪-তে গ্রেৎস্কি বাফেলো সাব্রেসকে ৬-৩ এ পরাজিত করার জন্য ৩ টি স্কোর করে এসপোসিটোর একটি মৌসুমে করা সবচেয়ে বেশি গোলের রেকর্ডটি ভেঙে দেন (৭৬)। তিনি এনএইচএলের ইতিহাসে ২০০ পয়েন্ট সীমা লঙ্ঘনকারী একমাত্র খেলোয়াড় হিসেবে ৯২ টি গোল, ১২০ টি গোলের সহায়তা, এবং ৮০ টি খেলায় ২১২ পয়েন্ট দ্বারা ১৯৮১-৮২ মৌসুমটি সমাপ্ত করেন। সে বছর, গ্রেৎস্কি প্রথম হকি খেলোয়াড় ও প্রথম কানাডিয়ান হিসেবে বছর-সেরা অ্যাসোসিয়েটেড প্রেস পুরুষ অ্যাথলেট নামে অভিহিত হন। তিনি ১৯৮২ সালে স্পোর্টস ইলাস্ট্রেটেড "স্পোর্টসম্যান অফ দ্য ইয়ার" নামেও অভিহিত হন। কানাডিয়ান প্রেস ১৯৮২ সালে গ্রেৎস্কিকে নিউজমেকার অফ দ্য ইয়ার নামে আখ্যায়িত করে।
পরবর্তী মৌসুমে গ্রেৎস্কিকে তার নিজের গোল সহায়তার রেকর্ডটি আরও ৩ বার ভাঙ্গতে দেখা যায় (১৯৮২–৮৩ সালে ১২৫, ১৯৮৪-৮৫ তে ১৩৫ এবং ১৯৮৫–৮৬ তে ১৬৩); তিনি ১৯৮৬–৮৭ সালে ১২১ এবং ১৯৯০-৯১ সালে ১২২ পয়েন্ট দিয়ে এই সীমা আরও উন্নত করেন (১২০ গোল সহায়তা) এবং তার পয়েন্ট রেকর্ডটি (১৯৮৫-৮৬ সালের ২১৫ পয়েন্ট) আরও একবার রেকর্ড করেছিলেন। এডমন্টনে খেলা শেষ করার পর, তিনি ৪৯ টি এনএইচএল রেকর্ড ধারণ করেন বা তার অংশীদার ছিলেন।
এডমন্টন অয়েলার্স তাদের সর্বশেষ ডাব্লুএইচএ নিয়মিত মৌসুমে সার্বিকভাবে ১ম হয়। তারা যখন এনএইচএল-এ যোগদান করেছিল তখন এই একই সাফল্য ততৎক্ষনাৎ ছিল না, তবে ৪ টি মৌসুমের মধ্যে, অয়েলার্সরা স্ট্যানলি কাপের জন্য প্রতিদ্বন্দ্বিতা করে। অয়েলার্সরা ছিল একটি তরুণ, শক্তিশালী দল, যাতে ছিল গ্রেৎস্কি ছাড়াও, ফরোয়ার্ড মার্ক মেসিয়ের, গ্লেন অ্যান্ডারসন এবং জারি কুরি সহ ভবিষ্যতের হল অফ ফেমার্স; ডিফেন্সম্যান পল কফি; এবং গোলরক্ষক গ্রান্ট ফুহর। গ্রেৎস্কি ১৯৮৩ থেকে ১৯৮৮ সাল পর্যন্ত এর অধিনায়ক ছিলেন। ১৯৮৩ সালে তারা স্ট্যানলি কাপ ফাইনালে জায়গা করে নেন, কিন্তু ৩ বারের ডিফেন্ডিং চ্যাম্পিয়ন নিউইয়র্ক আইল্যান্ডার্সদের কাছে হেরে যান। পরের মৌসুমে, অয়েলার্স ফাইনালে আবার আইল্যান্ডার্সদের দেখা পান, কিন্তু এবার স্ট্যানলি কাপ জেতার মাধ্যমে, যা তাদের ৭ বছরের মধ্যে ৫ টি কাপের ১ম টি।
হকি খেলায় অসামান্য অবদানের জন্য গ্রেৎস্কিকে ১৯৮৪ সালের ২৫ জুন অর্ডার অফ কানাডার একজন কর্মকর্তা মনোনীত করা হয়। অর্ডার অনুষ্ঠানগুলি সর্বদা হকি মৌসুমের সময় অনুষ্ঠিত হওয়ায়, ১৩ বছর ৭ মাস এবং ২ গভর্নর জেনারেল লেগেছিল শুধু তার সম্মানের সম্মতি গ্রহণ করার জন্য। ২০০৯ সালে "হকি বিশ্বে অব্যাহত অবদান রাখার জন্য, বিশেষ করে সর্বকালের সেরা খেলোয়াড় হিসাবে এবং সেইসঙ্গে সমাজতান্ত্রিক, স্বেচ্ছাসেবক এবং অগণিত তরুনের মডেলের ভুমিকায় তার সামাজিক অংশগ্রহণের জন্য" তাকে কম্পেনিয়ান অফ দি অর্ডার অফ কানাডায় পদোন্নতি দেওয়া হয়েছিল। অয়েলার্সরা ১৯৮৫, ১৯৮৭ এবং ১৯৮৮ সালে গ্রেৎস্কির সাথে স্ট্যানলি কাপ জিতেছিল।
যখন অয়েলার্সরা এনএইচএল-এ যোগ দেয়, গ্রেৎস্কি তার ব্যক্তিগত পরিসেবা চুক্তিতে অয়েলার্সের মালিক পিটার পকলিংটনের সাথে খেলা চালিয়ে যান। ১৯৮০-এর দশকের মাঝামাঝি সময়ে এই ব্যবস্থাটি বাড়তি তদন্তের অধীনে এসেছিল, বিশেষত এমন রিপোর্টের পরে যে পকলিংটন অ্যালবার্টা সরকারের মালিকানাধীন অ্যালবার্টা ট্রেজারি শাখার সাথে $৩১ মিলিয়ন সুরক্ষার জন্য এই চুক্তিটি জামানত হিসাবে ব্যবহার করেছিলেন। এনএইচএলকে কেন্দ্র করে ক্রমবর্ধমান উদ্বেগের মধ্যে যে কোনও আর্থিক প্রতিষ্ঠান ভারসাম্যহীন পকলিংটনকে দেউলিয়া ঘোষণা করার সাথে সাথে গ্রেৎস্কির অধিকারের দাবি করতে পারে, সে সাথে গ্রেৎস্কি এবং তার পরামর্শদাতাদের পক্ষে ক্রমবর্ধমান অসন্তোষ বাড়িয়ে দিতে পারে, তাই ১৯৮৭ সালে গ্রেৎস্কি এবং পকলিংটন ব্যক্তিগত পরিসেবা চুক্তিকে একটি সাধারণ এনএইচএল চুক্তির সাথে প্রতিস্থাপন করতে একমত হন।
গ্রেৎস্কি বিধি
১৯৮৫ সালের জুনে, ১৯৮৫-৮৬ মৌসুমে ৫ টি নিয়ম পরিবর্তনের প্যাকেজের অংশ হিসাবে এনএইচএল বোর্ড অফ গভর্নররা অফসেটিং জরিমানা প্রবর্তনের সিদ্ধান্ত নেন, যেখানে কাকতালীয় জরিমানা বলার পরে কোনও দলই কোনও লোককে হারায়নি। অফসেটিং জরিমানা প্রবর্তনের প্রভাব তাৎক্ষণিকভাবে এনএইচএলে অনুভূত হয়, কারণ ১৯৮০ এর দশকের গোড়ার দিকে, যখন গ্রেৎস্কি-যুগের অয়েলার্সরা প্রতিপক্ষের সাথে ৪জন-৪জন বা ৩জন-৩জন পরিস্থিতিতে প্রবেশ করেছিল, তারা প্রায়শই এক বা একাধিক গোল করতে বরফের স্থানটি ব্যবহার করত। হার্ট মেমোরিয়াল ট্রফি প্রদানের ১ দিন পর গ্রেৎস্কি ১ টি সংবাদ সম্মেলন অনুষ্ঠিত করেন, যেখানে আগের লাভবান হওয়া দল ও খেলোয়াড়দের শাস্তি দেওয়ার জন্য এনএইচএল-এর সমালোচনা করেন। নিয়ম পরিবর্তনটি "গ্রেৎস্কি বিধি" হিসেবে পরিচিতি লাভ করে। এই বিধিটি ১৯৯২-৯৩ মৌসুমের জন্য সংরক্ষিত ছিল।
এনএইচএল খেলায় কৌশল ও প্রভাব
গ্রেৎস্কির এডমন্টন অয়েলার্সের খেলার ধাঁচে এবং সামগ্রিকভাবে এনএইচএলে একটি বড় প্রভাব ছিল, যা টিম-ভিত্তিক কৌশলকে অনুপ্রাণিত করতে সহায়তা করে। এই পদ্ধতি ব্যবহার করে, গ্রেৎস্কির নেতৃত্বে, অয়েলার্সরা, এনএইচএল ইতিহাসে সর্বোচ্চ স্কোরিং দল হয়ে উঠে।
হকি লেখক এবং এনএইচএলের প্রাক্তন গোলদাতা কেন ড্রাইডেন বলেন,"আমি মনে করি, তিনি, সত্যিকারের দলীয় খেলা খেলার মত প্রথম কানাডিয়ান ফরোয়ার্ড"।তিনি বলেন, গ্রেৎস্কির আগমনের আগে, বিশেষত কানাডিয়ান দলগুলির মধ্যে, গুটি যে খেলোয়াড়ের কাছে ছিল, সে ছিল খেলার কেন্দ্রবিন্দু - যে তার চেয়েও বড় তারকা খেলোয়াড়ের কাছে রান সংগ্রহের জন্য গুটি নিয়ে যেত। "গ্রেৎস্কি তা বদলে দেন। তিনি জানতেন যে তিনি যথেষ্ট বড় নন, যথেষ্ট শক্তিশালী নন, বা এমনকি অন্যরা যদি তার দিকে মনোনিবেশ করেন তবে তিনি যা করতে চান তা করার জন্য যথেষ্ট দ্রুত নন। যাদুকরের মতো, তাকে অন্য কোথাও নজর সরাতে হয়েছিল, তার চার সতীর্থের দিকে। তার সাথে বরফ, মুহূর্তের ক্ষোভ তৈরি করার জন্য যাতে কারও নজরে না পড়ে উন্মুক্ত বরফের দিকে যেখানে আকার এবং শক্তি কোনও গুরুত্ব দেয় না ... গ্রেটস্কি তার প্রতিপক্ষকে একজন করে নয়, পাঁচ খেলোয়াড়ের সাথে প্রতিযোগিতায় পরিণত করেছিলেন এবং তিনি তার সতীর্থদের পুরো অংশীদার করে তুলেছিলেন গেমটিতে। তিনি তাদেরকে তার স্তরে স্কেট করে দিয়েছিলেন এবং পাস করেছেন এবং তার স্তর পর্যন্ত শেষ করেছেন বা তারা বিব্রত হবে ""
টনি হ্যারিস
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও গ্রিকুয়াল্যান্ড ওয়েস্ট দলের প্রতিনিধিত্ব করেন টনি হ্যারিস। দলে তিনি মূলতঃ ডানহাতি ব্যাটসম্যান হিসেবে খেলতেন।
খেলোয়াড়ী জীবন
১৯৩৩-৩৪ মৌসুম থেকে ১৯৪৮-৪৯ মৌসুম পর্যন্ত টনি হ্যারিসের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন টনি হ্যারিস। ৭ জুন, ১৯৪৭ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৪৯ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি।
ব্যক্তিগত জীবন
ক্রিকেট খেলার পাশাপাশি রাগবি ইউনিয়ন খেলায় দক্ষ ছিলেন। ১৯৩০-এর দশকে দক্ষিণ আফ্রিকার পক্ষে পাঁচটি রাগবি ইউনিয়ন টেস্টে অংশ নিয়েছিলেন তিনি।
৭ মার্চ, ১৯৯৩ তারিখে ৭৬ বছর বয়সে কেপ প্রদেশের প্লেটেনবার্গ এলাকায় টনি হ্যারিসের দেহাবসান ঘটে।
মথুরাপুর রোড রেলওয়ে স্টেশন
মথুরাপুর রোড রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার মথুরাপুর ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।
সুনীল ছেত্রী
সুনীল ছেত্রী (सुनील छेत्री, Sunil Chhetri; জন্ম: ৩ আগস্ট ১৯৮৪) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব বেঙ্গালুরু এবং ভারত জাতীয় দলের হয়ে আক্রমণভাগের খেলোয়াড় হিসেবে খেলার পাশাপাশি ভারত জাতীয় দলের অধিনায়কের দায়িত্ব পালন করছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন । তিনি ভারতের সর্বকালের সর্বোচ্চ গোলদাতা এবং একজন সক্রিয় খেলোয়াড় হিসেবে আন্তর্জাতিক স্তরে তিনি তৃতীয় সর্বোচ্চ গোলদাতা । দেশের হয়ে সবথেকে বেশি ম্যাচ খেলার রেকর্ডও তারই ঝুলিতে ।
২০০১–০২ মরশুমে, ভারতীয় ফুটবল ক্লাব সিটির যুব পর্যায়ের হয়ে খেলার মাধ্যমে সুনীল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০২–০৩ মরশুমে, ভারতীয় ক্লাব মোহনবাগানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মোহনবাগানের হয়ে তিন মৌসুমে ১৮ ম্যাচে ৮টি গোল করার পর ২০০৫–০৬ মৌসুমে তিনি জেসিটিতে যোগদান করেছেন। জেসিটিতে তিন মৌসুম অতিবাহিত করার পর ইস্টবেঙ্গলের সাথে চুক্তি স্বাক্ষর করেছেন, যেখানে তিনি ১৪ ম্যাচে ৯টি গোল করেছেন। পরবর্তীকালে, তিনি ডেম্পো, ক্যানসাস সিটি, ইউনাইটেড, মোহনবাগান, স্পোর্টিং সিপি বি, চার্চিল ব্রাদার্স, বেঙ্গালুরু এবং মুম্বই সিটির হয়ে খেলেছেন। ২০১৬–১৭ মৌসুমে, তিনি মুম্বই সিটি হতে ভারতীয় ক্লাব বেঙ্গালুরুতে যোগদান করেছেন। মাঝে তিনি এক মরশুমের জন্য পুনরায় মুম্বই সিটির হয়ে ধারে খেলেছেন।
২০০৩ সালে, সুনীল ভারত অনূর্ধ্ব-২০ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০০৫ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এ পর্যন্ত ১৪২ ম্যাচে ৯২টি গোল করেছেন।
প্রারম্ভিক জীবন
সুনীল ছেত্রী ১৯৮৪ সালের ৩রা আগস্ট তারিখে ভারতের অন্ধ্রপ্রদেশের (বর্তমানে তেলেঙ্গানা) সেকেন্দ্রাবাদে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম কেবি ছেত্রী, যিনি ইলেকট্রনিক ও যন্ত্র প্রকৌশলের ভারতীয় সেনাবাহিনীতে কর্মরত ছিলেন এবং তার মায়ের নাম সুশীলা ছেত্রী, যিনি অবসরপ্রাপ্ত খেলোয়াড়। তার বাবা ভারতীয় সেনাবাহিনীর হয়ে ফুটবল খেলেছেন, অন্যদিকে তার মা এবং যমজ বোন নেপাল মহিলা ফুটবল দলের হয়ে খেলেছেন।
আন্তর্জাতিক ফুটবল
সুনীল ভারত অনূর্ধ্ব-২০ দলের হয়ে খেলার মাধ্যমে ভারতের প্রতিনিধিত্ব করেছেন। ২০০৩ সালের ৩০শে মার্চ তারিখে তিনি ভারত অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ভারতের বয়সভিত্তিক দলের হয়ে তিনি ৩ ম্যাচে অংশগ্রহণ করে ২টি গোল করেছেন।
২০০৫ সালের ১২ই জুন তারিখে, মাত্র ২০ বছর, ১০ মাস ও ৯ দিন বয়সে, ডান পায়ে ফুটবল খেলায় পারদর্শী সুনীল পাকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ভারত ১–১ গোলে ড্র করেছিল। জাতীয় দলের হয়ে অভিষেক ম্যাচেই ভারতের জার্সি গায়ে প্রথম গোলটি করেছেন; ম্যাচের ৬৫তম মিনিটে  ভারতের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ভারতের হয়ে অভিষেকের বছরে সুনীল সর্বমোট ৫ ম্যাচে ১টি গোল করেছেন। অন্যদিকে, অভিষেকের প্রায় ৩ বছর পর, ২০০৮ সালের ১৩ই আগস্ট তারিখে, তাজিকিস্তানের বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেছেন; তিনি উক্ত ম্যাচে ভারতের হয়ে ১ম, ৩য় এবং ৪র্থ গোল করেছেন।  ২০১১ সালের ২১শে মার্চ তারিখে, ২০১২ এএফসি চ্যালেঞ্জ কাপ বাছাইপর্বে চীনা তাইপেইয়ের বিরুদ্ধে অনুষ্ঠিত ম্যাচে তিনি ভারতের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ভারত ৩–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলার পাশাপাশি একটি গোল করেছেন।
২০১৫ সালের ৩১শে ডিসেম্বর তারিখে সুনীল আন্তর্জাতিক পর্যায়ে তার ৫০তম গোলটি করেছেন, ভারতের তিরুবনন্তপুরমে গ্রীনফিল্ড আন্তর্জাতিক স্টেডিয়ামে অনুষ্ঠিত মালদ্বীপে বিরুদ্ধে ম্যাচের ১ম গোলটি করার মাধ্যমে তিনি এই কীর্তি অর্জন করেছেন।  এছাড়াও, ২০১১ সালের ১৩ই নভেম্বর তারিখে ভারতের গুয়াহাটির ইন্দিরা গান্ধী অ্যাথলেটিক স্টেডিয়ামে অনুষ্ঠিত মালয়েশিয়ার বিরুদ্ধে ম্যাচে অংশগ্রহণ করার মাধ্যমে তিনি ভারতের জার্সি গায়ে তার ৫০তম ম্যাচে খেলেছেন, ম্যাচটি ভারত ১–১ গোলে ড্র করেছিল, যেখানে তিনি ৯০ মিনিট খেলেছিলেন; অন্যদিকে, ২০১৮ সালের ১লা জুন তারিখে সুনীল তার খেলোয়াড়ি জীবনে ১০০তম ম্যাচটি অংশগ্রহণ করেছেন, তাইওয়ানের বিরুদ্ধে ভারতের মুম্বইয়ে অনুষ্ঠিত উক্ত ম্যাচটি ভারত ৫–০ গোলের ব্যবধানে জয়লাভ করেছিল,  যেখানে তিনি হ্যাট্রিক করেছিলেন।
ব্যক্তিগত জীবন
২০১৭ সালের ৪ঠা ডিসেম্বর তারিখে, সুনীল তার দীর্ঘকালীন বান্ধবী সোনম ভট্টাচার্যের সাথে বিবাহ বন্ধনে আবদ্ধ হয়েছেন, যিনি ভারতীয় ফুটবল খেলোয়াড় সুব্রত ভট্টাচার্যের কন্যা।
আন্তর্জাতিক
220px|থাম্ব|ডান|[[২০১৯ এএফসি এশিয়ান কাপ|২০১৯ এএফসি এশিয়ান কাপে থাইল্যান্ডের বিরুদ্ধে খেলেছেন সুনীল (সাদা জার্সি)]]
লাইগার
লাইগার পুরুষ সিংহ (লায়ন) এবং স্ত্রী বাঘের (টাইগার) সংকরায়নে উৎপন্ন প্রাণী। লাইগার দেখতে বিশাল আকৃতির সিংহের মতো, যার শরীরে বাঘের গায়ের ডোরাকাটা দাগগুলো হালকাভাবে ছড়িয়ে-ছিটিয়ে থাকে। লাইগার হচ্ছে সবচেয়ে বড় আকারের বিড়াল প্রজাতির প্রাণী। যদিও সাইবেরিয়ান বাঘকে বিশুদ্ধ প্রজাতি হিসেবে সবচেয়ে বড় প্রজাতির বাঘ ধরা হয়। সিংহ সাঁতার কাটতে না জানলেও লাইগার কিন্তু বাঘের মতো সাঁতার কাটতে পারে।
খাদ্য
thumb|left|200px|Hercules the liger and his trainer Bhagavan "Doc" Antle|Bhagavan Antle thumb|left|200px|All 900 pounds of Hercules the Liger at Miami's Jungle Island. thumb|left|200px|Liger, child of lion father and tiger mother thumb|200px|right|Colour plate of the offspring of a lion and tiger, [[Étienne Geoffroy Saint-Hilaire]] লাইগার বিশালদেহী প্রাণী। একদিনে ৩০ পাউন্ডের মত কাঁচা মাংস খেতে পারে। একটি বাঘ আর সিংহের ওজনের সমান একটি পূর্ণবয়স্ক লাইগারের ওজন।
আকার
বিড়াল প্রজাতির মধ্যে লাইগারের আকার সবচাইতে দীর্ঘ।পুরুষ লাইগার ৩ থেকে ৩.৬ মিটার পর্যন্ত লম্বা হয়। পূর্ণবয়স্ক পুরুষ লাইগার এর ওজন ৩০০-৪৫০ কেজি পর্যন্তও হতে পারে। বিজ্ঞানীরা বলেছেন, পুরুষ সিংহের শরীরে এক বিশেষ গ্রোথ প্রোমোটিং জিন থাকে যা বাঘ দের থাকে না, ফলে লাইগার বাড়তেই থাকে।
সংকর প্রাণী
পৃথিবীতে এ মুহূর্তে তিরিশটিরও কম লাইগার আছে। জীববিদ ও অন্য বিজ্ঞানীরা লাইগারকে সংকর প্রজাতিতে আখ্যায়িত করেছেন।
প্রজনন
লাইগার হাইব্রিড প্রাণী বিধায় এরা ব্রিড করে না। তবে, পুরুষ লাইগার অনুর্বর হলেও স্ত্রী লাইগার কিন্তু পুরুষ বাঘ বা পুরুষ সিংহের সাথে ব্রিড করতে পারে। বাঘের সাথে ব্রিডে টিলিগার আর সিংহের সাথে ব্রিডে লিলিগার উৎপন্ন হয়।
আরও পড়ুন
Panthera hibridek Lejonhybrid
সিকিমের সাধারণ নির্বাচন, ১৯৭৪
১৯৭৪ সালের ১৩ এপ্রিল সিকিমে সাধারণ নির্বাচন অনুষ্ঠিত হয়। এটি ছিল সিকিমের সার্বজনীন ভোটাধিকারের ভিত্তিতে অনুষ্ঠিত প্রথম এবং একটি স্বাধীন দেশ হিসেবে শেষ নির্বাচন। ফলাফলটি সিকিম জাতীয় কংগ্রেসের জন্য একটি বিজয় ছিল, যারা রাজ্য পরিষদের ৩২টি আসনের মধ্যে ৩১টিতে জয়লাভ করেছে। কাজী লেন্দুপ দর্জি পরবর্তীকালে মুখ্যমন্ত্রী হন। ১৯৭৫ সালের মে মাসে সিকিম ভারতের একটি রাজ্যে পরিণত হয়, এই সময়ে রাজ্য পরিষদ সিকিম বিধানসভায় পরিণত হয়।
পটভূমি
১৯৭৩ সালের নির্বাচনে সিকিম ন্যাশনাল পার্টি ২৪ আসন বিশিষ্ট সিকিম স্টেট কাউন্সিলের আঠারটি নির্বাচিত আসনের মধ্যে নয়টি আসনে জয়লাভ করে। সিকিম জাতীয় কংগ্রেস এবং সিকিম জনতা কংগ্রেস দাবি করেছে যে সেখানে ভোট কারচুপি হয়েছে, যার ফলে বিক্ষোভ হয়েছে। রাজনৈতিক দল ও জনগণ এক ব্যাক্তি, এক ভোট এর দাবী জানান। ১৯৭৩ সালের ৮ মে চোগিয়াল পাল্ডেন থন্ডুপ নামগিয়াল, রাজনৈতিক দলসমূহ এবং ভারত সরকারের মধ্যে একটি ত্রিপক্ষীয় চুক্তি স্বাক্ষরিত হয়। চুক্তিটি ভারত সরকার কর্তৃক মনোনীত একজন প্রধান নির্বাহীর তত্ত্বাবধানে একটি দায়িত্বশীল সরকার প্রতিষ্ঠার জন্য প্রদান করে।
নির্বাচনী ব্যবস্থা
সিকিম বিষয়ের প্রতিনিধিত্ব আইন, ১৯৭৪-এর মাধ্যমে চোগিয়াল সিকিমকে ৩১টি আঞ্চলিক নির্বাচনী এলাকায় এবং একটি সংঘ কেন্দ্রে বিভক্ত করেন। সমতা সূত্রের অধীনে ৩১টি আঞ্চলিক নির্বাচনী এলাকা ১৫টি নেপালিদের জন্য, ১৫টি ভুটিয়া-লেপচা এবং একটি তফসিলি জাতিদের জন্য বরাদ্দ করা হয়। সংঘ নির্বাচনী এলাকা চোগিয়াল-স্বীকৃত মঠগুলির প্রতিনিধিত্ব করে।
প্রচারণা
সিকিম জাতীয় কংগ্রেস সমস্ত ৩২টি আসনে প্রতিদ্বন্দ্বিতা করে, যেখানে সিকিম ন্যাশনাল পার্টি পাঁচটি আসনে প্রতিদ্বন্দ্বিতা করে। ভারতের নির্বাচন কমিশনের সমর্থনে নির্বাচনটি অনুষ্ঠিত হয়।
মন্ত্রিপরিষদ
চোগিয়াল ২৩ জুলাই তারিখে মন্ত্রিপরিষদ নিযুক্ত করেন।
সবুজ ব্যাংকিং
সবুজ ব্যাংকিং হচ্ছে পরিবেশকে বিপর্যয়ের হাত থেকে রক্ষা করার জন্য একদল উদ্যোক্তা শ্রেণী কর্তৃক গৃহীত আর্ন্তজাতিক পদক্ষেপ। আমরা জানি বৈশ্বিক উষ্ণতা, জলবায়ুর পরিবর্তন, গ্রীণ হাউজের প্রভাব, বায়ু দূষণ, পানি দূষণ, গৃহস্থালির বর্জ্য, প্রাকৃতিক দুর্যাগ - এগুলো মূলত পরিবেশ বিপর্যয়ের জন্য দায়ী। গ্রীণ ব্যাংক এসবের ক্ষতিকর প্রভাব হতে পরিবেশকে রক্ষা করবে। এজন্য গ্রীণ ব্যাংককে বলা হয় পরিবেশ বান্ধব বাংক।
উদ্দেশ্যে
পরিবেশ সচেতনতা বৃদ্ধি করা এর প্রধান উদ্দেশ্য। দেশে বিদ্যমানগুলো তাদের নীতিগত নিয়ম-নীতির আওতায় উৎপাদন, ব্যবসা ও অন্যান্য অর্থনৈতিক কার্যকলাপের মাধ্যমে এক্ষেত্রে ইতিবাচক ভূমিকা পালন করতে সক্ষম। অনেকে মনে করেন, পরিবেশ ঝুঁকি অনেকাংশে ব্যাংক ঋণের ঝুঁকির কারণ হয়ে দাঁড়ায়। আমরা জানি, বাংলাদেশে নানা কারণে অব্যাহতভাবে পরিবেশের বিপর্যয় ঘটছে। এর জন্যে মূলত দায়ী করা হচ্ছে নিম্নোক্ত কারণগুলোকে
এগুলোকে প্রতিরোধ করা গেলে পরিবেশকে অনেকাংশে বিপর্যয়ের হাত থেকে রক্ষা করা সম্ভব। এজন্য যে অর্থনৈতিক বিনিয়োগ দরকার ব্যাংকগুলো গ্রীণ ব্যাংকিং-এর আওতায় এই অর্থের ব্যবস্থা করলে এক্ষেত্রে দ্রুত সুফল পাবার সম্ভাবনা রয়েছে। এদিকটাকে গুরুত্ব দিয়ে বাংলাদেশ ব্যাংক ইতোমধ্যে সব ব্যাংকে গ্রীণ ব্যাংকিং কার্যক্রম চালু করার নির্দেশ প্রদান করেছে। বিগত ২০১১ সালের ১ জানুয়ারি থেকে এই কার্যক্রম বাস্তবায়নের কাজ এগিয়ে চলছে।
বাংলাদেশের বর্তমান অবস্থা
বাংলাদেশের গ্রীন ব্যাংকিং কার্যক্রমের দিকে আলোকপাত করলে দেখা যায়:
স্লোগান
বাংলাদেশের ব্যাংকিং জগতে ইংরেজিতে কিছু সবুজ ব্যাংকিং স্লোগান প্রচলিত রয়েছে:
নেপালের সংবাদপত্রের তালিকা
নেপাল নীচে নেপালের সংবাদপত্রের একটি তালিকা।
সবুজ ব্যাংকিং
বিশেষ কার্যক্রম
বাণিজ্যিক ব্যাংকগুলো তাদের গ্রীন ব্যাংকিং কার্যক্রমের অংশ হিসেবে বিভিন্ন সময়ে নানা ধরনের বিশেষ গ্রীন ব্যাংকিং কার্যক্রম পরিচালনা করে। সেগুলোর মধ্যে উল্লেখযোগ্য হল:
দেবল
থাম্ব|সুতো হাতে দেবল মুনি হিন্দু ধর্মে দেবল একজন অন্যতম ঋষি ছিলেন।তিনি নারদ ও ব্যাসের মতো এক মহান ঋষি হিসেবে  ভগবদগীতা (১০.১৩) তে অর্জুনের দ্বারা উল্লেখিত হয়েছেন।
দেবাঙ্গ পুরাণ অনুসারে তিনি হলেন দেবাঙ্গ সম্প্রদায়ের পূর্বসূরি।তিনি "অগ্নি মনু" নামে পরিচিত ব্যক্তি। তিনি প্রথম তাঁতি যিনি সবার জন্য কাপড় বোনেন। এতে পোশাকের চাহিদা বেড়ে যায়। দেবল মুনি ভগবান শিবের হৃদয় বা তৃতীয় চোখ  থেকে  উৎপন্ন  হন পোশাক তৈরি করতে এবং বিশ্বকে বুনন শেখানোর জন্য ।